Document ID: 31995R1963

ΚΑΝΟΝΙΣΜΟΣ (ΕΚ) αριθ. 1963/95 ΤΗΣ ΕΠΙΤΡΟΠΗΣ της 9ης Αυγούστου 1995 Για την τροποποίηση του κανονισμού (ΕΚ) αριθ. 1839/95 της Επιτροπής για τις λεπτομέρειες εφαρμογής των δασμολογικών ποσοστώσεων κατά την εισαγωγή αραβοσίτου και σόργου στην Ισπανία και αραβοσίτου στην Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 για την κοινή οργάνωση αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 12 παράγραφος 1,
Εκτιμώντας:
ότι ο κανονισμός (ΕΚ) αριθ. 1839/95 της Επιτροπής της 26ης Ιουλίου 1995 για τις λεπτομέρειες εφαρμογής των δασμολογικών ποσοστώσεων κατά την εισαγωγή αραβοσίτου και σόργου στην Ισπανία και αραβοσίτου στην Πορτογαλία (3) περιλαμβάνει τις διατάξεις που διέπουν τη διαχείριση αυτών των εισαγωγών 7 ότι, ωστόσο, καμία διάταξη αυτού του κανονισμού δεν προβλέπει την προσαρμογή της μείωσης του δασμού κατά την εισαγωγή που χορηγείται στο πλαίσιο διαγωνισμού σε συνάρτηση με το μήνα εισαγωγής 7 ότι, στην περίπτωση του αραβοσίτου και του σόργου, η τιμή παρέμβασης προσαρμόζεται μεταξύ Νοεμβρίου και Μαΐου, για να ληφθούν υπόψη μηνιαίες προσαυξήσεις και κατά την 1η Οκτωβρίου, για να ληφθεί υπόψη η νέα συγκομιδή 7 ότι, για να αποφευχθεί η διατάραξη της αγοράς, πρέπει να τροποποιηθεί ο κανονισμός (ΕΚ) αριθ. 1839/95 για να θεσπιστούν οι προσαρμογές της μείωσης που αντιστοιχούν στις προσαρμογές της τιμής παρέμβασης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο τέλος της παραγράφου 4 του άρθρου 9 του κανονισμού (ΕΚ) αριθ. 1839/95, παρεμβάλλεται το ακόλουθο κείμενο:
«Ωστόσο, εάν ο μήνας έκδοσης του πιστοποιητικού εισαγωγής εμπίπτει μεταξύ Οκτωβρίου και Μαΐου συμπεριλαμβανομένου, για τις εισαγωγές που πραγματοποιούνται πριν το τέλος του μήνα της έκδοσης του πιστοποιητικού, το χορηγούμενο ποσό μείωσης αυξάνεται κατά ένα ποσό ίσο προς τη διαφορά μεταξύ της τιμής παρέμβασης που ισχύει κατά το μήνα της έκδοσης του πιστοποιητικού προσαυξημένης κατά 55 % και της τιμής που ισχύει κατά το μήνα της αποδοχής της δήλωσης θέσης σε ελεύθερη κυκλοφορία προσαυξημένης κατά το ίδιο ποσοστό. Για τα πιστοποιητικά που εκδίδονται πριν την 1η Οκτωβρίου και χρησιμοποιούνται από αυτήν την ημερομηνία, το χορηγούμενο ποσό μείωσης μειώνεται κατά ένα ποσό που υπολογίζεται με τον ίδιο τρόπο.».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Αυγούστου 1995.

Labels: 3
17
18